Diari Oficial de la Generalitat Valenciana


Sumari del DOGV 3938, del 13-02-2001 (2001/891)

Notificació de resolució de la sol·licitud d'habilitació professional com a protètic dental.
--------------------------------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/891


Organisme emissor
:   Conselleria de Sanitat

Tipus de document
:   Anunci

Notificació de resolució de la sol·licitud d'habilitació professional com a protètic dental. [2001/X891]
  
Segons que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, com que no s'ha pogut notificar de manera personal i directa al senyor Miguel Ferrández Martínez la Resolució dictada pel conseller de Sanitat, el 25 d'octubre de 2000, referida a la seua sol·licitud d'habilitació professional com a protètic dental (expedient núm. PD00379/1999), es procedeix a la seua notificació mitjançant la publicació de la mateixa en el Diari Oficial de la Generalitat Valenciana.
  
València, 17 de gener de 2001.- La directora de l'EVES: Celia Quirós Bauset.
  
«Vist l'expedient a què més amunt es fa referència, instruït per aquesta Conselleria de Sanitat de la Generalitat Valenciana a instància del senyor Miguel Ferrández Martínez que sol·licita que s'expedisca directament al seu favor Certificació d'Habilitació Professional com a protètic dental.
  
Vist que, revisats els documents presentats, es va constatar que no procedia tal expedició directa, per la qual cosa es va requerir l'interessat per tal que aportara determinada documentació, amb advertiment exprés que, si així no ho feia en el termini concedit a l'efecte, se'l tindria per desistit i s'arxivaria l'expedient.
  
Vist que, notificats tals extrems a l'interessat i transcorregut àmpliament el termini concedit, aquest no ha aportat la documentació complementària que se li va requerir.
  
Vista la Directiva 92/51//CEE, de 18 de juny de 1992 (DOCE de 24.07.1992), que estableix un segons sistema general de reconeixement de formacions professionals; i el Reial Decret 1.396/1995, de 4 d'agost (BOE de 18.08.1995), que transfereix al dret nacional aquesta directiva, modificat pel Reial Decret 1.754/1998, de 31 de juliol (BOE de 07.08.1998), l'annex IV del qual, modificat, inclou la professió esmentada en el seu àmbit d'aplicació.
  
Vista la disposició transitòria de la Llei 10/1986, de 17 de març (BOE de 20.03.1986), sobre odontòlegs i altres activitats professionals relacionades amb la salut dental que contempla l'acreditació fefaent de l'exercici d'activitats professionals com a requisit per al reconeixement de determinades professions, desplegada per la disposició transitòria primera del Reial Decret 1.594/1994, de 15 de juliol (BOE de 08.09.1994); per l'Ordre del Ministeri de la Presidència, de 14 de maig de 1997 (BOE de 19.05.1997); per la Resolució de 12 de juny de 1998, de la Subsecretaria del Ministeri de Sanitat i Consum (BOE de 27.07.1998), i per l'Ordre d'aquesta Conselleria de Sanitat, de 26 d'octubre de 1999 (DOGV de 05.11.1999), que estableixen procediment, requisits i criteris per a tal Habilitació Professional i l'expedició de la certificació pertinent.
  
Vist l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que disposa que, notificat el requeriment de millora de la sol·licitud i no sent aquest atès, es tindrà l'interessat per desistit de tal sol·licitud, prèvia resolució, en els termes establits en l'article 42.1 en relació amb l'article 87.1, ambdós de la mateixa llei.
  
Vista la competència d'aquesta conselleria per a resoldre sobre l'acreditació de la formació professional esmentada segons que contempla l'annex V.II de l'esmentat Reial Decret 1.396/1995, modificat; i el Decret 13/1999, del president de la Generalitat Valenciana, de 30 de juliol (DOGV de 02.08.1999), pel qual assigna competències a les conselleries; en relació amb els articles 1, 2 i 5 del Decret 87/1999, de 30 de juliol (DOGV de 02.08.1999), del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, es dicta la resolució següent:
  
Declarar el desistiment de l'interessat en el present expedient, a l'efecte de la terminació, i denegar l'expedició directa de Certificació d'Habilitació Professional com a protètic dental a favor del senyor Miguel Ferrández Martínez.
  
Contra la present resolució que exhaureix la via administrativa, es podrà interposar, potestativament recurs de reposició en el termini d'un mes davant del conseller de Sanitat, o recurs contenciós administratiu en el termini de dos mesos davant el Jutjat Contenciós Administratiu de València, terminis comptadors des de l'endemà de la notificació de la present resolució, sense perjudici de qualsevol altre que estime procedent.